text: 29-årig tiltalt for voldsom gidseltagning
  20 december 2014 kl. 08.31
  Den tyske anklagemyndighed har tiltalt en 29-årig mand fra Horsens for en kidnapning og gidseltagning i Tyskland.
  Manden er særdeles godt kendt af det danske politi.
  I maj blev han således idømt fire års fængsel for bl.a. at have været i besiddelse af 145 kg. hash, skriver Ekstra Bladet.
  Efter domsafsigelsen blev han løst ladt ? og stak af. Angiveligt til Tyskland, ifølge den tyske anklagemyndighed.
  Her er han nemlig tiltalt for ? sammen med to andre danskere og en irakisk mand ? at have kidnappet en 52-årig egyptisk statsborger i Aachen tæt ved den Hollandske grænse.
  Egypteren blev truet en kniv og en skruetrækker og kørt væk.
  Senere ringede gerningsmændene til egypterens onkel og forlangte 10.000 euro i løsepenge.
  Onklen ringede imidlertid til det tyske politi, der sendte en specialtrænet terrorenhed, som senere kunne anholde bortførerne.
  